**LÁTOGATÓI TÁJÉKOZTATÓ**

**Tisztelt Látogató!**

|  |
| --- |
| Üdvözöljük a Nemzeti Közszolgálati Egyetem Hadtudományi és Honvédtisztképző Kar Nyílt Napján.  Tájékoztatjuk, hogy a Kar, illetve az Egyetem 2024. évben meghirdetett alapképzési szakjai megtalálhatóak a <https://felveteli.uni-nke.hu/hhk/> honlapon, illetve a <https://hhk.uni-nke.hu/> honlapon, az Oktatás/Felvételi2024 menüpont alatt, valamint a [www.felvi.hu](http://www.felvi.hu/) honlapon.  Az oldalon tájékoztatást kapnak a felvételiről, a felvételivel kapcsolatos fontosabb időpontokról, valamint az alkalmassági vizsgálatokról és a fizikai követelményrendszerről. |
| **A felvételi eljárással kapcsolatos fontosabb dátumok**  Felsőoktatási online (E-felvételi) jelentkezés határideje **2024. február 15**.  E-felvételit hitelesítő adatlapok beküldésének, illetve Ügyfélkapun keresztüli hitelesítés határideje — **2024. február 20.**  Hiánypótlások, a felvételi pontszámításhoz utólag szerzett dokumentumok végső benyújtási határideje **2024. július 10.**  A folyamatos online tájékoztatás miatt a jelentkezők részére nem kerül kiküldésre a regisztrációs levél és a besorolási döntés sem. E helyett a felvételi eljárás során folyamatosan elérhető és letölthető lesz a [www.felvi.hu](http://www.felvi.hu/) honlap E-felvételi szolgáltatásában a regisztrációs levél adattartalma jelentkezői státuszlap formájában, valamint az eljárás végén az E-felvételi szolgáltatásban lesz elérhető és letölthető a besorolási döntés is. A jelentkezők a besorolási döntés E-felvételi szolgáltatásban való elérhetőségéről külön tájékoztató e-mailt kapnak. Kérjük, folyamatosan figyelje a saját jelentkezői oldalát és az e-mail postafiókját!  Tájékozódás a [www.felvi.hu](http://www.felvi.hu/) honlapon — folyamatosan  A felvételi kérelem benyújtását követően megszerzett dokumentumok (pl. 12. év végi középiskolai bizonyítvány másolata) benyújtása — **2024.** **július 10.**  Jelentkezői adatmódosítások, sorrendmódosítások, felvételi pontszámításhoz szükséges dokumentummásolatok benyújtásának végső határideje — **2024. július 10.**  Adott évben külföldön érettségi vizsgát tevő vagy oklevelet szerző jelentkezők dokumentumbeküldési határideje – **2024. július 16.**  Ponthatárok, a felvételi eredmények várható kihirdetése — **2024. július 24. (kiértesítés: legkésőbb 2024. augusztus 01-ig)**  Jogorvoslat határideje: a ponthatárok kihirdetésétől számított 15 napon belül. |
| **A honvédtiszti alapképzési szakokra jelentkezőket a kecskeméti alkalmassági vizsgálatra, valamint a pályaalkalmassági orientációs beszélgetésre a felvételiztető Kar hívja be. A vizsgálatokra 2024. április, május és június hónapokban kerül sor. A felvételi eljárással kapcsolatos további kérdéseit a** [**hhk.felveteli@uni-nke.hu**](mailto:hhk.felveteli@uni-nke.hu) **e-mail elérhetőségre küldje meg.** |